Воккха-Хьаьжа д1аваьлла дукха хан ялале буьйлабелира мурдаш и ваьхначу Сесана эха. Кестта цуьнан коша т1ехь зиярт дира. И г1ишло буьйда кибарчигех йина яра. Кибарчигаш сиха т1унлора, юхура. И бахьана долуш кест-кеста тодан дезаш хуьлура зиярт. 1903-чу шарахь Воккха-Хьаьжин мурд Шелара Ахьмад (Ама) коьртехь волуш, Сесана баьхкинчу мурдашна гина зиярт ледарчу хьолехь дара. Ташо-Хьаьжина уллохь д1авоьллина вара цуьнан мурд, эвлаяъ Мо1сум. Ама а, цуьнан накъостий а зиярт тодан дагахь баьхкинера Сесана. Делахь а ца х1иттира уьш ши каш юкъалоцуш Г1ишло ян.